﻿ Dialogul iconic Interviu realizat de dr univ teol Gabriel Memelis, Sfânta Mănăstire Frăsinei, 12 august 1997 Gabriel Memelis: Preacuvioase Părinte Ghelasie, cu ajutorul lui Dumnezeu şi cu îngăduinţa Sfinţiei Voastre începem astăzi acest dialog înregistrat – căruia sper că-i vor urma în timp şi altele – având ca subiect diferite teme de anvergură ale gândirii Dumneavoastră teologice Aşa cum vă mărturiseam înainte de a porni reportofonul, m-am gândit la această formă a interviului în principal din două motive: primul, poate puţin subiectiv, acela de a păstra marca specifică a oralităţii Sfinţiei Voastre, pentru mine edificatoare în multe privinţe; al doilea, de fapt strâns corelat cu primul, pentru a oferi un fel de anticameră de accesibilizare a scrierilor Sfinţiei Voastre pe care – experienţa, nu de puţine ori tristă, a demonstrat-o – cititorul nu le poate ataca frontal decât cu mare greutate, date fiind atipismul lor stilistic şi marea concentrare ideatică a conţinutului Gândindu-mă la o întrebare cât mai cuprinzătoare cu care am putea începe, m-aş opri la următoarea: dacă aţi putea să ne spuneţi care este esenţa discursului Sfinţiei Voastre? Ce mesaj doriţi să transmiteţi în contextul teologic şi filozofic actual? Ghelasie Gheorghe: Domnul meu, problema pe care o puneţi dumneavoastră trebuie privită din alt punct de vedere În primul rând, preocupările mele de mistică creştină sunt datorate faptului că mi-am ales această viaţă monahală Eu nu sunt, nici nu vreau în mod deliberat să fiu unul dintre aceia care consideră că pot da un mesaj Nu, ci în viaţa mea obişnuită de monah fac şi eu nişte însemnări care sunt un rezultat al relaţionalului cu ceilalţi, într-un context general de spiritualitate; şi de aici rezultă, în primul rând pentru mine însumi, nişte concluzii pe care am considerat că ar fi bine să le consemnez pentru că ar putea fi folositoare cuiva În zilele noastre nu se mai pune problema de a te consacra în mod deosebit scrisului Acum preocupările intelectuale sunt comune, toţi avem preocupări spirituale Ca atare, şi noi – în viaţa călugărească – avem aceste preocupări în care intră şi activitatea scrisului Consider că aceste consemnări ale mele, dacă prezintă interes, sunt oferite unui cerc mai restrâns de cititori, chiar dacă am încercat să fac în jurul lor şi puţină publicitate Însă, de la început vreau să menţionez că eu nu fac în mod deosebit teologie, nici nu îmi arog dreptul de a fi unul care se remarcă prin ceva Domnul meu, eu sunt un monah obişnuit, iar ceea ce am consemnat este un rezultat al dialogului cu ceilalţi care sper că va fi folositor Este o vorbire proprie, ca drept al fiecăruia, o actualizare a propriei receptivităţi faţă de viaţa pe care o ducem aici, în mănăstire De aceea nu pot spune că am un mesaj special de transmis, ci [încerc] numai o actualizare a mesajului creştin, aşa cum zice Părintele Stăniloae, în contextul general de spiritualitate contemporană Această preocupare nu este doar a mea, întrucât majoritatea celor care vin acum în mănăstire sunt oameni care au deja preocupări de viaţă spirituală şi aduc cu ei un întreg context general de spiritualitate Îmi aduc 1 aminte acum de un Părinte care, fiind întrebat ce l-a adus în mănăstire, a răspuns frumos: “Cunoaşterea” Aşadar, venirea la mănăstire vizează cunoaşterea şi nu trebuie să fie motivată de o simplă alegere G M : Mi se pare foarte important ce aţi spus mai înainte, anume că ceea ce contează astăzi este actualizarea teologiei, necesară de fapt în toate contextele culturale… G G : Domnul meu, să ştiţi că – în condiţiile unei spiritualităţi foarte contradictorii ca cea de astăzi – noi, creştinii, trebuie să evidenţiem în primul rând modul nostru teologic ortodox Spiritualitatea noastră trebuie să fie axată în acest sens şi să aibă cu adevărat bază teologică; chiar dacă mai avem încă nişte tare de cultură şi 1 de educaţie care nu sunt conforme teologicului, silinţa noastră este tocmai de a ne însuşi şi de a ne armoniza cu acest [sens] teologic creştin ortodox predat de Sfinţii Părinţi Şi eu încerc, prin vorbirea mea, tocmai această încadrare în reperele de bază ale teologicului Sfinţilor Părinţi Desigur că acest lucru nu este uşor; el implică, pe lângă o cunoaştere amănunţită şi temeinică a teologicului, şi capacitatea de pătrundere, de trăire şi de integrare în acest teologic Dar sunt perfect convins că, în contextul în care avem de-a face cu tot felul de gnoze amestecate, cu un sincretism ocult şi magic, avem nevoie de o distincţie clară: anume, în ce constă acest specific creştin pe care eu încerc să-l evidenţiez G M : În cărţile Sfinţiei Voastre puneţi un mare preţ pe viziunea proprie unei tradiţii isihaste carpatine care-l are ca întemeietor pe pustnicul Neofit Această viziune nu poate fi tratată ca un simplu adaos la metoda filocalică, ci îşi are specificitatea ei care ar consta într-un accent deosebit pe teologia icoanei, pe un dialog iconic între Dumnezeu şi om Vă rog să detaliaţi aceste lucruri, reliefând unicitatea isihasmului carpatin, aşa cum îl numiţi G G : Domnul meu, problema pe care o puneţi dumneavoastră – şi pe care încerc să o pun şi eu – ţine de o experienţă personală: într-adevăr, eu am cunoscut o tradiţie monahală, să zicem de un caracter autohton, tradiţia pustnicilor din munţii Apuseni, de pe cheile Râmeţului Aici am cunoscut un pustnic căruia i-am devenit fiu duhovnicesc şi care ilustra tocmai acest ascetic tradiţional Eu am surprins în acest specific nişte repere care au constituit pentru mine o adevărată revelaţie în sensul vieţuirii teologice creştine Nu e însă cazul să facem din asta un fapt inedit, despre care oamenii să presupună că e ceva deosebit sau rupt de teologicul tradiţional al Sfinţilor Părinţi Dimpotrivă, atât vieţuirea monahală a acestora, cât şi a pustnicilor 1 Chiar dacă unii, rigorişti, s-ar putea scandaliza, am transcris intenţionat această licenţă gramaticală, a substantivizării adjectivului, frecventă în discursul şi scrisul Părintelui, tocmai pentru a păstra savoarea oralităţii sale 2 din ţara noastră, oricât ar fi fost ea de izolată, a păstrat fidelitatea faţă de teologicul nostru creştin ortodox, nu s-a abătut… Însă ceea ce încerc eu să evidenţiez este faptul că acest caracter autohton şi-a pus o oarecare amprentă pe fondul comun filocalic al Sfinţilor Părinţi Dar, ca să concretizăm, ce înseamnă, de fapt, acest fond comun filocalic? Tradus în termeni mai accesibili, filocalicul nu înseamnă numai iubirea de frumuseţe, ci a devenit – în sensul misticii ortodoxe – acel duhovnicesc în sine Fondul comun al Filocaliei este duhovnicia creştin-ortodoxă care nu poate fi decât aceeaşi, indiferent dacă primeşte caracterul sinaitic, al pustnicilor Tebaidei, caracterul athonit al spiritualităţii greceşti sau caracterul slav Evidenţierea pe care o încerc eu, acest caracter carpatin care unora li se pare ceva ieşit din comun, este de fapt o mărturisire personală a ceea ce a însemnat pentru mine o adevărată revelaţie Pentru că, aşa cum se ştie, indiferent de fondul comun al unei realităţi, amprenta caracterului contează foarte mult2 S-a vorbit de influenţa pe care a avut-o caracterul slav asupra vieţii monahale din Moldova; s-a vorbit, de asemenea, de caracterul specific athonit al mănăstirilor din Muntenia Eu însă am găsit în partea Ardealului această tradiţie a pustnicilor din Apuseni care urmează practica eremiţilor din mănăstirile Râmeţului Am surprins aici un specific pe undeva deosebit, care denotă tocmai partea caracterială autohtonă care nu este în contradicţie cu fondul comun filocalic Accentuez că fondul Filocaliei rămâne comun, fiind acea duhovnicie a Duhului Sfânt transpusă, îmbrăcată însă în forme proprii, individuale În acest sens se poate spune că eu încerc să evidenţiez un specific al monahismului nostru românesc, dându-i un fel de formă şi, în acelaşi timp, o distincţie Să considerăm deci că este o încercare a mea, un fel de atenţionare menită să îndemne la o eventuală continuare a cercetării E o consemnare a ceea ce poate că a fost trecut cu vederea, dar care cred că are importanţă pentru monahismul românesc Trebuie însă evitată extrema de a crede că isihasmul carpatin este superior celorlalte sau că ar aduce ceva în plus, în sensul unei invenţii faţă de fondul comun filocalic; acesta, repet, rămâne acelaşi, numai că este transpus, îmbrăcat în caractere specifice Mulţi necunoscători se leagă însă tocmai de această parte exterioară, de îmbrăcăminte, fără a şti la ce mă refer Iarăşi, mulţi se întreabă în ce constă acest fond comun filocalic; el nu este altul decât cel pe care-l ştim din scrierile Părinţilor consemnate în cele 12 volume ale 2 Revendicarea unui specific carpatin al misticii creştine nu vine aşadar, la Părintele Ghelasie, dintr-un fel de orgoliu naţionalist inflamat ridicol şi ornamentat cu idei pseudomistice, acuză nedreaptă care i- a făcut pe mulţi detractori ai Părintelui să-l numere dezonorant în rândul unor personaje ca Pavel Coruţ sau Ion Ţugui, exponente ale unei adevărate isterii naţionalist-misticoide care n-au nimic de-a face cu teologia creştină; dimpotrivă, Părintele Ghelasie nu face altceva decât să aplice în cazul misticii regula de aur a ontologiei personaliste creştine – fiinţa comună subzistă hypostasiată în persoane, fără a se fragmenta Astfel, spiritualitatea filocalică (sau duhovnicia creştin-ortodoxă) nu trebuie concepută ca un monolit ideologic, ci poate fi hypostasiată, poate primi o formă şi o dominantă autohtone, fără a-şi pierde unitatea şi valoarea În plus, nu este vorba nici de o simplă particularizare culturală şi istorică a unui model ascetic transcultural, pentru că – aşa cum Părintele va sublinia mai departe – fiecare dintre spiritualităţile enumerate (egipteană, sinaitică, athonită, carpatină) accentuează câte o latură a unei doctrine comune, cea creştin-ortodoxă 3 Filocaliei traduse de Părintele Stăniloae Fondul filocalic este acea aspiraţie a omului care pune un accent deosebit pe întoarcerea la Dumnezeu prin depăşirea anormalităţii păcatului Dar tot în textele filocalice vedem cum se conturează şi nişte caractere: - caracterul sinaitic insistă pe refacerea dialogului dintre om şi Dumnezeu printr- un ascetism, dacă putem spune aşa, preponderent netrupesc Nu este un ascetism excesiv sau extremist, totuşi în cadrul lui se pune baza pe partea direct sufletească şi pe ridicarea deasupra a tot ce este trupesc Este o asceză drastică ce urmăreşte dobândirea unei vieţi din care materialul este aproape desfiinţat Acest caracter se datorează şi acelui mediu deşertic în care materialitatea, vegetaţia aproape că nu există Caracterul sinaitic va fi atunci unul foarte spiritualizat, care caută un sufletesc aproape pur Toţi sfinţii pustnici, începând cu marele Antonie, pun un accent deosebit pe partea direct sufletească; - caracterul athonit accentuează un fel de metafizic, de dialog între spirit şi partea trupească Creştinismul îşi arată aici aportul său deosebit prin faptul că nu face din trup un contrariu al spiritului, ci afirmă omul ca acea unitate a sufletului şi corpului în idealul lui Hristos cel Înviat Care S-a ridicat la cer cu trupul; - caracterul slav reliefează acea parte a subteranului, a păcatului ce caută să-şi formeze o contraparte de viaţă negativă care să înlocuiască viaţa adevărată, duhovnicească Este ca un fel de anti-duhovnicie care face ca spiritualitatea slavă să fie dominată de lupta cu demonismul, cu ne-duhovnicescul; - caracterul nostru carpatin vine cu specificul său: acesta este dat şi de însuşi mediul natural deosebit, de vegetaţia bogată… În plus, la noi nu s-a pus niciodată problema unei rupturi între suflet şi trup, a unui ascetism drastic ca la sinaiţi, deoarece s-a crezut că trupul face parte integrantă din fiinţialitatea noastră Nu s-a pus nici problema unui dramatism ca la slavi, al luptei încrâncenate cu duhurile rele Şi atunci, ceea ce eu vreau să pun în valoare este un caracter pe care l-am numit iconic De ce îi spun iconic? Pentru că se zice că eremiţii din munţii Apuseni se numeau ei înşişi iconari; nu în sensul că ar fi fost pictori de icoane, ci pentru că aveau o evlavie extraordinară faţă de icoană, practicând un fel propriu de mistică a icoanei Erau adevăraţi purtători de icoană, de chip iconic, ceea ce înseamnă că modalitatea lor de mistică teologică creştină era concretizată în acest sens Dar, ca să venim la un limbaj comun, trebuie să vedem ce accepţiune se dă icoanei în sens teologic general şi apoi carpatin Se ştie că disputele iconoclaste, care au fost aşa de sângeroase, au sfârşit prin a definitiva sensul teologic al icoanei; se pare însă că spiritul iconoclast se menţine până astăzi, şi foarte mulţi teologi de nuanţă mai intelectualistă conservă o anumită reţinere faţă de mistica icoanei Diferenţa este însă că acest caracter carpatin este centrat pe o mistică a icoanei Eu încerc, în acest sens, să fac chiar o lărgire a misticii icoanei, în care să încadrez şi să evidenţiez caracterul carpatin În accepţiunea teologică obişnuită icoana este o modalitate prin care se poate „materializa” duhovnicescul, un fel de arătare a duhovnicescului şi în nişte forme, să zicem aşa, corporal-materiale, dar care ne cheamă şi ne antrenează să trecem totuşi la un spiritual de duh care trece dincolo de partea materialităţii Aşa cum spune Sfântul Teodor Studitul, noi nu ne închinăm reprezentării, ci ne întoarcem spre chipul celui 4 reprezentat de aceasta Dar, vedeţi dumneavoastră, mistica icoanei pune probleme mai adânci, pentru că icoana este totodată obiect de cult; iar cultul înseamnă pentru noi integrarea în ritualul liturgic Ritualul liturgic implică, la rândul lui, o participare şi a trupescului, a corporalului la viaţa duhovnicească; pentru că corporalul devine euharistie, el participă în mod deosebit la viaţa duhovnicească El nu mai este un simplu simbol, doar o modalitate de a trece la un spiritual de duh dincolo de materialitatea obişnuită; şi atunci caracterul iconic carpatin vine cu o evidenţiere specifică: relevanţa icoanei nu mai este doar pe partea direct spirituală, icoana nu mai este doar o modalitate de a trece la o reprezentare dincolo de trupesc, ci este revelarea unei taine Anume, cum acest spiritual poate totuşi să se întrupeze? Dacă nu se înţelege acest lucru şi dacă icoana nu este văzută ca o întrupare a spiritualului, nu se va înţelege nici acest caracter iconic de care vreau să vorbesc În sens iconic carpatin, repet încă o dată, toată taina nu este de a trece de la material la spiritual, de la trupesc la duh; ci, trebuie bine subliniat, taina este aceea a trecerii de la spiritual, de la duh, într-o întrupare care să participe la duhovnicescul propriu-zis Dacă în sensul obişnuit, tradiţional, al teologicului athonit şi al Sfinţilor Părinţi, ceea ce este trupesc trebuie să se ridice la duhovnicesc, să se înduhovnicească, caracterul carpatin susţine că spiritualul înduhovnicit nu trece la un nivel superior, nu se izolează şi nu caută să antreneze partea corporală, trupească, materială pentru a o ridica la spiritual, ci spiritualul se face un fel de întrupare şi mai evidentă a duhovnicescului, în aşa măsură încât, la un moment dat, partea materială, corporală devine un locaş, un altar, chiar un fel de preînchipuire euharistică În acest fel, reprezentarea propriu-zis iconică [picturală] de întrupare devine o realitate vie, tocmai în această stare de reprezentare 3 trupească 3 Este evident că ceea ce doreşte Părintele Ghelasie nu este o completare a unor zone presupus carente ale teologiei icoanei, nici o corectare a discursului patristic pe această temă; este vorba doar de o mutare a accentului pe ideea, fundamentală în iconologie, că – având ca temei Întruparea lui Dumnezeu – icoana este, ca prezenţă cultică, un eveniment al Întrupării Părintele Ghelasie restituie, prin intermediul misticii carpatine, un aspect mai puţin reliefat în teologia icoanei: momentul descendent, al coborârii lui Dumnezeu în icoană, al prefacerii acesteia într-o realitate preeuharistică, numai prin intermediul căreia avem acces la Duhul Sfânt E de remarcat aici un fapt care va fi dezvoltat de Părintele Ghelasie în interviul următor: acela că nu putem vorbi de participarea la Duhul Sfânt fără asumarea Întrupării, fără Hristos Părintele atrage în subsidiar atenţia asupra faptului că prea des cedăm tentaţiei, aproape reflexe, de a vorbi de o spiritualizare asomatică, destrupată, evazionistă, care pierde trupul pe drum sau îl estompează într-un fel de materie eterică; ori, creştinismul a arătat că spiritualizarea (înduhovnicirea) nu înseamnă evadare din trup, ci o nouă realitate a trupului, o realitate euharistică Aşa încât evlavia faţă de icoană – ca o astfel de realitate – va cuprinde deopotrivă aspectele spiritual şi corporal; icoana este suportul unei raportări integrale a credinciosului la Dumnezeu Fără a nega funcţia anagogică a icoanei, Părintele îndeamnă către o înţelegere a acestei funcţii în sensul unei Întrupări intensificate După cum Înălţarea lui Iisus la ceruri n-a fost o estompare în lumină (vezi mai jos), ci o condiţie a venirii Duhului Sfânt ca Cel care intensifică şi generalizează faptul Întrupării, constituţia preeuharistică a icoanei pune în valoare nu atât ascensiunea verticală către Arhetip, cât Întruparea acestuia în realitatea văzută 5 G M : Schiţaţi mai devreme un fel de geografie spirituală în care încadraţi fiecare transpunere mistică De unde credeţi că provine această afinitate a spiritualităţii carpatine pentru Întrupare şi pentru iconic, aşa cum aţi dezvoltat până acum? G G : Domnul meu, poate că acest caracter al nostru spiritual autohton se datorează, cum am zis, chiar şi mediului geografic, dar întâi de toate unei memorii ancestrale; pentru că fiecare popor s-a evidenţiat tocmai printr-un fel de memorie a originii Popoarele s-au diferenţiat religios prin modul specific fiecăruia de a păstra aceste memorii Bunăoară, poporul evreu a păstrat nişte memorii mai apropiate de cele adamice şi de aceea, probabil, a şi fost poporul prin care Dumnezeu a putut pregăti Întruparea lui Hristos Alte popoare au păstrat o memorie mai mult spirituală, metafizică, cum au fost de exemplu grecii; altele au conservat un caracter mai ritualic etc Aşadar, fiecare neam s-a distins, după căderea adamică, prin aceste caractere specifice Se pare atunci că şi caracterul nostru traco-dacic s-a concretizat într-un specific în care se păstrează acest memorial ancestral de rai, conform căruia sufletul şi trupul nu sunt atât în contradicţie, cât întregesc idealul de a fi într-o unire participativă aproape egală, cum spun, de fapt, şi Sfinţii Părinţi De aceea, se pare, la noi creştinismul a prins aşa de uşor şi atât de repede Caracterul spiritual traco-dacic a fost un fel de concretizare a unui fond ancestral pe care poporul nostru îl avea deja, un fond conform într-un grad foarte mare cu ideea centrală a creştinismului: Întruparea lui Dumnezeu Caracterul hristic este tocmai această Întrupare a Divinului, ideal prezent în memoria ancestrală traco-dacică pentru care, aşa cum am văzut, exista o unitate între suflet şi corp De aceea, caracterul creştin a prins la noi de minune, a fost ca la el acasă şi a stimulat specificul nostru spiritual în direcţia acestui iconic de care vorbesc; pentru că iconicul este tocmai această modalitate în care Întruparea nu contrazice sufletul, ci este acea taină în care spiritualul, duhovnicescul, acel ceva de dincolo de [planul] văzut devine văzut, accesibil, văzutul participând la cele nevăzute Dacă, în sensul athonit, văzutul trebuie neapărat să participe [prin ridicare şi cumva prin negare de sine] la cele nevăzute, adică la duhovnicesc, în sensul carpatin iconicul nu înseamnă ridicarea văzutului la nevăzut, ci un fel de coborâre tainică de sacralitate a nevăzutului în văzut, în arătare, aşa încât, la un moment dat, icoana devine un fel de preînchipuire euharistică în care se arată tocmai această taină a prefacerii nevăzutului în trup de împărtăşire Pentru specificul carpatin aşadar, icoana nu este o simplă reprezentare, nici doar o modalitate de a trece de la văzut la nevăzut, de la trupesc la duh; ci este altceva, este tocmai această taină în care Divinul se face trup şi se face împărtăşire, putându-se astfel comunica Iar valoarea împărtăşirii nu este atât aceea că ne face pe noi să ne înduhovnicim, ci stă în faptul de a coborî acest duhovnicesc într-un concret de văzut al nostru pe care putem pur şi simplu să-l 6 consumăm şi care devine parte integrantă din însăşi constituţia fiinţialităţii noastre 4 întregi deopotrivă ca suflet, ca trup şi ca duh G M : S-ar putea crede că acest nevăzut care coboară în văzut ar rămâne pe palierul văzutului? G G : Domnule, nu! Pentru că tocmai aici este deosebirea clară dintre mistica iconică, carpatină, şi mistica iconică athonită Există, într-adevăr, frica aceasta că nevăzutul sau duhovnicescul, prin faptul că “intră” în ceva văzut, s-ar putea pierde şi chiar absorbi, că s-ar devaloriza Dar, şi aici e frumuseţea, această coborâre a nevăzutului sau a duhului în trupescul iconic realizează un lucru minunat: dacă, în sens athonit, iconicul merge în direcţia Schimbării la Faţă, în care obişnuitul, reprezentarea trupească trebuie neapărat să treacă la lumina transfigurativă, harică de pe muntele Taborului, în care chipul obişnuit al lui Hristos se dovedeşte a fi, de fapt, Chipul lui Dumnezeu care Se oferă contemplaţiei, în iconicul carpatin drumul este, într-un fel, invers Ştim că proba de autenticitate a unei icoane athonite este să vezi în ea lumina transfigurativă taborică dincolo de reprezentarea propriu-zisă (şi în acest sens reprezentativi sunt Sfântul Simeon Noul Teolog şi Sfântul Grigorie Palama) Altfel, icoana nu are valoare [doxologică] Văzutul trebuie privit neapărat în acea transfigurare hristică de Dumnezeire, care dă icoanei o valoare în sine, duhovnicească Astfel că funcţia icoanei “se reduce” la simpla trecere de la reprezentarea văzută neapărat la transfigurarea harică a Schimbării la Faţă Modalitatea carpatină a iconicului vine, însă, cu o precizare în plus, care nu contrazice, de fapt, transfigurativul athonit: şi anume că nu se mai porneşte de la văzut, ci de la nevăzutul [prezent deja în văzut], nemaipunându-se la îndoială lumina taborică Dacă în caracterul athonit se porneşte de la ascunderea luminii taborice ca să ajungi la vederea acestei lumini, în sensul nostru carpatin se porneşte de la lumina taborică, care face un act extraordinar, acela de se întrupa şi în “ceva” de arătare, devenind iconică Dacă în icoana de modalitate athonită lumina harică este ascunsă şi tu, pornind de la icoană, trebuie să 4 Discursul Părintelui Ghelasie, care poate părea aici unora excesiv de realist, nu face altceva decât să reamintească un adevăr care este comun, în fapt, tuturor religiilor şi care este culminant afirmat în creştinism: acela că relaţia omului cu Dumnezeu nu este formulată – aşa cum am fost obişnuiţi să credem din cauza unei interpretări vulgar platonizante specifică contextului cultural european (dar nu şi creştinismului) – în cheie spiritualistă, ci în mod apriat în termeni de fiziologie mistică, de inserţie a Sacrului în însăşi raţiunea firii umane (a se observa, în acest sens, şi etimologia physis + logos a cuvântului “fiziologie”), până când Acesta va fi devenit la fel de imperativ şi de indispensabil ca orice nevoie fiziologică, fie ea de aer, de apă sau de hrană A fi religios înseamnă, în ultimă instanţă, a reveni la firesc, a trăi relaţia cu Dumnezeu ca pe naturalitatea însăşi a existenţei, ca pe raţiunea de a fi a umanului; în plus, cum va adăuga Părintele Ghelasie în altă parte, în creştinism acest firesc este unul iconizat În acest context, pledoaria Părintelui pentru centralitatea euharistiei ca hrănire – la modul cel mai concret – din Trupul şi Sângele lui Hristos, este revelatoare Dar ceea ce adaugă Părintele este că realitatea euharistică nu este una izolată, localizată în Pâinea şi Vinul propriu-zise, ci cuprinde în extensia ei şi icoana ca obiect de cult, şi credinciosul care i se adresează devoţional, şi – în ansamblu – toată viaţa Bisericii 7 ajungi la ea, în iconicul carpatin lumina taborică nu se mai ascunde în materialitatea reprezentării În modalitatea carpatină icoana capătă ceva deosebit, o suprasacralitate De ce zic suprasacralitate? Pentru că iconicul, în sensul carpatin, vrea să arate prin această suprasacralitate că lumina taborică intră în mod deosebit în reprezentarea iconică văzută, în care îşi face un fel de locaş, de altar al ei, se coboară şi intră în această materialitate, în această corporalitate, în acest trupesc Dar nu se absoarbe în materialitate ca să se devalorizeze, cum ai sugerat dumneata, ci este o taină în care, la un moment dat, se produce o evidenţiere directă, egală [şi reciprocă] a ambelor lucruri Pe când în iconicul athonit nu este o reprezentare egală a celor două părţi, deoarece trupescul trebuie să fie umbrit de transfigurativul taboric al luminii harice; încât, la un moment dat, trupescul trece direct într-un fel de duh În iconicul carpatin constatăm însă un fel de aspiraţie la memorialul ancestral, de rai, în care trupescul şi duhovnicescul, Divinul şi creaţia stau faţă în faţă, nu se mai exclud reciproc, ci se văd 5 amândouă deodată G M : Totuşi, V-aş întreba, nu vi se pare că modalitatea iconică athonită conservă însuşi mesajul Învierii şi al Înălţării, care constă tocmai în această “estompare” a lui Hristos, ca prezenţă fizică, în lumină? G G : Nu-i adevărat! Să nu vorbim de estompare a lui Hristos în lumină! G M : Poate cuvântul a fost puţin cam tare Mă refeream la o transfigurare, la o erupţie de lumină G G : Trebuie să spunem că teologia creştină a trebuit să facă faţă contextului spiritual al vremii respective; de aceea, gândirea creştină a primit pe alocuri nişte amprente ale mentalităţii greceşti, dominată de metafizică şi de o gândire în care 6 spiritualul este considerat esenţa Divinului Dar Sfinţii Părinţi au insistat foarte mult 5 Cum vedem, toată nuanţarea Părintelui Ghelasie gravitează în jurul câtorva termeni-cheie: “văzut”, “nevăzut”, “transfigurare” Fără a nega autenticitatea şi valoarea manierei greceşti de a înţelege şi practica iconologia, Părintele propune, în ultimă analiză, un alt cadru conceptual, un alt gestalt pentru înţelegerea acestor termeni, în care nu mai primează dialectica văzut-nevăzut, ci conjuncţia lor reciproc revelatoare, realizată sub specia Întrupării; iar acest cadru diferit, şi practic incomensurabil cu cel athonit, ar fi specific – susţine Părintele – unei spiritualităţi autohtone carpatine şi mai afin cu spiritul creştinismului S-ar mai putea obiecta că distincţia pe care o încearcă Părintele Ghelasie este indiscernabilă devoţional: cum ar putea, în mod practic, credinciosul să transpună, în gestul său concret de închinare la icoană, o atare subtilă distincţie? O asemenea obiecţie ar uita însă, cedând unui soi de intelectualism, că nu înţelegerea determină cauzal devoţiunea, ci invers, modalitatea în care este pracicată închinarea are un efect ontologic formator asupra tuturor facultăţilor omului, inclusiv asupra gândirii În plus, trebuie ţinut cont şi de importanţa pe care o acordă Părintele Ghelasie gestului de închinare însuşi, aşa cum se va vedea din ultimul interviu pe care i l-am luat 6 Cercetători moderni ca R Rocques au arătat că această dominantă metafizică, cu prea puţin accent pe Întrupare, a trecut şi asupra creştinismului de expresie greacă prin autori ca Origen şi Evagrie, până chiar la Dionisie Pseudo-Areopagitul (vezi la Lars Thunberg, Omul şi cosmosul în viziunea Sfântului Maxim Mărturisitorul, trad prof dr R Rus, E I B M B O R , Bucureşti, 1999, p 147) Aşa că toată 8 asupra ideii că Divinul se face un fel de conlocuitor aproape egal cu materialul, cu trupescul, deoarece şi acesta este opera lui Dumnezeu, nu doar un simplu produs, ca în metafizica greacă conform căreia materialitatea, trupescul reprezintă o închisoare şi o umbrire a spiritualului şi de aceea el trebuie neapărat spiritualizat În sens iconic carpatin valoarea lui Hristos Cel Înviat nu stă în faptul că El ar fi transfigurat trupescul într-un fel de spiritualitate, de duh Ci, foarte interesant, Hristos face o minune peste fire, arătând că duhovnicescul, Dumnezeirea pot să coboare aşa încât să poată participa la ele şi trupescul în mod egal Şi nu numai atât, ci Dumnezeirea şi trupescul stau faţă în faţă într-o egalitate de prezenţă deodată; nu în sensul că prezenţa spiritualului trebuie să estompeze trupescul aşa încât acesta să nu se mai vadă, să se absoarbă în spiritual Dar nici invers, adică spiritualul să nu se mai vadă din spatele materialului şi corporalului Aici este frumuseţea, în faptul că acest supranatural sau suprafiresc iconic face ca Divinul să rămână Divin în sine, spiritualul să rămână spiritual, trupescul să rămână trupesc, dar să se vadă ambele deodată şi să participe unul la celălalt în mod egal, fără să se contrazică, “transfigurându-se” unul în altul deodată De partea cealaltă, pentru spiritul athonit transfigurarea e unilaterală, nu simultană din ambele părţi Percepţia athonită rămâne aceea că în Hristos nu s-a mai văzut, la un moment dat, trup obişnuit, ci s-a văzut numai lumină harică, ca o absorbire a trupescului în această lumină Pe când în spiritualitatea carpatină nu se vorbeşte de nici o absorbire, ci de o conlocuire fără amestecare, fără umbrirea nici unei 7 părţi de către cealaltă G M : În acest sens explicaţi şi faptul că, la Cina din Emaus, Hristos S-a făcut nevăzut chiar în momentul frângerii pâinii? În momentul prezenţei euharistice Hristos Se face nevăzut? dezvoltarea oarecum critică pe care Părintele Ghelasie o va face în legătură cu specificul misticii athonite nu trebuie să ni se pară neîntemeiată 7 Este evident, iarăşi, pentru oricare cititor bine intenţionat, că această inhabitare reciprocă a Divinului şi umanului, de care vorbeşte Părintele Ghelasie, este perfect conformă cu precizările dogmatice ale Sinodului de la Calcedon Numai că Părintele ne îndeamnă să privim la evenimentul Întrupării, al Învierii şi, în general, la toată teologia îndumnezeirii firii umane care derivă de aici prin altă grilă decât cea a filozofiei greceşti, ea însăşi transvaluată terminologic şi ideatic de Sfinţii Părinţi; în această perspectivă care aparţine – zice Sfinţia Sa – unei spiritualităţi carpatine, Dumnezeu şi omul stau faţă în faţă, pe poziţii de “egalitate”, într-o conlocuire şi reflectare reciprocă Părintele reformulează de fapt, folosind o terminologie proprie, acelaşi principiu al analogiei enunţat de Sfântul Maxim Mărturisitorul în Ambigua 13: “Dumnezeu şi omul îşi sunt unul altuia modele (paradeigmata) ” (trad Pr D Stăniloae, în col P S B nr 80, E I B M B O R , Bucureşti, 1983, p 112) Cât despre binomul spiritual-material, acesta devine – dacă nu de-a dreptul inoperant – oricum liber de orice interpretare dihotomică; e vorba de un nou tip de relaţie între aceste două aspecte ale realităţii, relaţie care implică un fel de perihoreză şi de “transfigurare” reciprocă, de vreme ce, aşa cum mai spuneam într-o notă anterioară, avem de-a face cu o realitate nouă, euharistic-iconică, ce subîntinde într-o unire distinctă spiritul şi trupul O astfel de realitate, zice Părintele Ghelasie, era Trupul Înviat al lui Hristos Care a fost atins doxologic de Apostolul Toma, o realitate somatică şi pneumatică totodată, susceptibilă a se converti oricând în euharistie (vezi şi mai jos, răspunsul imediat următor al Părintelui) 9 G G : Da, pentru că văzutul este deja euharistic Unii consideră că eu fac o afirmaţie puţin cam tare şi cam îndrăzneaţă când spun că, în sensul carpatin al prezenţei deodată şi în egalitate atât a transfigurativului haric taboric cât şi a trupului de Întrupare, icoana este de fapt o reprezentare de chip euharistic Pentru că este vorba de aceeaşi modalitate ca şi în chipul euharistic Dacă la catolici s-a concretizat un fel de mistică a euharistiei în sine, ca venerare a hostiei, noi vorbim de o mistică cu caracter pregnant euharistic, ceea ce este cu totul altceva Acest caracter se concretizează pe un fond memorial ancestral traco-dacic, în care Divinul şi creaţia pot să fie deodată tocmai în acest chip [mod] suprafiresc: chipul euharistic Această manieră de abordare a icoanei este mai aproape de mesajul Întrupării, care nu este altul decât acela că Divinul se poate face şi trup, că Hristos cel divin, Fiul lui Dumnezeu, coboară la noi şi e deodată şi în “egalitate” cu trupul Liturgicul nostru se deosebeşte, prin urmare, şi de modalitatea protestantă care face din euharistie un fel de iconic simbolist Catolicii mai păstrează ceva din acea mistică euharistică, dar pentru noi ortodocşii, euharistia nu produce o transfigurare automată, [în sensul că] am primit Pâinea şi Vinul şi mă îndrept în mod necesar spre ceva mai duhovnicesc Sfânta Euharistie este, de fapt, materialitate îndumnezeită Aici nu se mai pune problema unei transcenderi metafizice, unei separări şi unei treceri dincolo; nu, ci [în euharistie] e deja conlocuirea, împletirea nedespărţită în care Divinul şi trupescul sunt într-o unitate neamestecată şi nedespărţită, în “egalitate” deodată Se pare, aşadar, că în aceasta ar consta viitorul teologiei noastre creştine, într-o actualizare activă care să trezească în mod deosebit trăirea acestui euharistic liturgic Catolicii au, şi ei, această intuiţie, dar ei fac, după părerea mea ca preot, o mare greşeală: un fel de pogorământ prin care consideră că trebuie împărtăşiţi toţi Ei au, pe de o parte, intuiţia justă a faptului că integrarea în acest liturgic iconic şi euharistic este o reînviere a vieţii, dar nu ţin cont de faptul că, pe de altă parte, lumea este aşa de nepregătită încât, la un moment dat, se produce un fel de devalorizare, ca să nu zicem chiar o batjocorire a împărtăşaniei; căci ceea ce e duhovnicesc nu poate intra într-un vas care nu s-a curăţit înainte Noi ortodocşii, în schimb, punem o bază deosebită pe aspectul ritualului Se poate spune într-un fel că esenţa creştinismului, în special a vieţii creştine, este ritualul liturgic De ce acesta? Pentru că el pune tocmai problema reactualizării chipului iconic euharistic În acest sens, important nu e atât actul în sine al împărtăşirii, trecerea directă la primirea Sfintei Euharistii, deşi aceasta e, fără îndoială, încununarea Cel mai important lucru este să intri şi tu, ca primitor, în procesul de prefacere euharistică Să ne amintim că, la epicleză, ne rugăm aşa: “Doamne, trimite Duhul Tău peste noi şi peste aceste Daruri…” G M : Deci este vorba de o prefacere euharistică a întregii comunităţi… 10 8 G G : Nu numai atât, ci noi înşine trebuie să devenim de condiţie euharistică pentru ca să putem primi Euharistia Noi cerem în Sfânta Liturghie în primul rând să devenim de condiţie [constituţie] euharistică, iconică, pentru a ne putea împărtăşi În catolicism nu mai contează această condiţie a primitorului, ci ei trec direct la împărtăşire; pe când la noi are mare importanţă participarea la Sfânta Liturghie, la ritualul liturgic care înseamnă pregătirea noastră ca recâştigare a condiţiei euharistice, şi abia apoi încununarea adevărată – unirea cu Divinul care acceptă o coborâre directă la noi De aceea spun că sensul iconicului carpatin nu este trecerea de la material la spiritual, la duh, ci cumva invers, trecerea de la duh la material9 Nu este în ceea ce zic nici un fel de invenţie, ci doar pun în valoare un fond unic care este în esenţă acelaşi cu al Sfinţilor Părinţi, dar care are un relief caracterial specific Nu înseamnă că neg valoarea spiritualităţii athonite care accentuează trecerea de la material la spiritual, la lumina taborică, pentru a evidenţia Divinul, pentru ca Hristos să se dovedească într-adevăr Fiul lui Dumnezeu, iar nu un simplu înţelept, cum zic unii; dar pe acest fond e nevoie totodată să se arate şi miracolul prin care Divinul se poate coborî la chipul omului trupesc Accentuarea unilaterală a aspectului athonit ne poate duce la un metafizic forţat în care să credem că totul trebuie absorbit în duh sau, cum ai sugerat dumneata înainte, la un moment dat trupul înviat hristic sau euharisticul să treacă într-un fel de abstracţionism, de simbolism, în care trupescul, de fapt, nu se îndumnezeieşte, ci doar 10 este ridicat la un nivel îmbunătăţit 8 Este vorba, în termeni liturgici tradiţionali, de tema “vredniciei primitorului”, pe care Părintele o va dezvolta în următorul interviu Să remarcăm aici doar că Părintele Ghelasie prelungeşte logic, în plan euharistic, principiul situării “faţă în faţă, în egalitate de prezenţă” a Divinului şi umanului, ajungând firesc la problema “condiţiei euharistice”, la fel cum – la Sfântul Maxim – vrednicia primitorului se întemeiază pe principiul analogiei (tantum-quantum, vezi nota anterioară): gradul îndumnezeirii omului corespunde gradului Întrupării Fiului Implicit, ceea ce Dumnezeu dă prin Euharistie este pe măsura capacităţii receptive a primitorului (a se vedea şi tratarea lui Lars Thunberg în Op cit , p 159 ş u ) Să notăm totodată afinitatea discursului teologic al Părintelui Ghelasie în general cu teologia Sfântului Maxim: regăsim în ambele cazuri aceeaşi insistenţă asupra echilibrului Divin-uman în Întrupare, proclamat de Sinodul de la Calcedon, echilibru reflectat cosmologic în binomul nevăzut (inteligibil) - văzut (sensibil), iar liturgic în întrepătrunderea aspectelor simbolic şi real ale Sfintelor Taine 9 Evident nu în sensul unei materializări, unei reificări a duhului, ci în sensul Întrupării 10 Încercând să privim dintr-o perspectivă interreligioasă şi interculturală, am putea spune că Părintele Ghelasie vrea să ne avertizeze să nu cedăm tentaţiei de a interpreta creştinismul în cheia filozofiei greceşti; mai precis, lăsându-ne atraşi de prestigiul (alminteri remarcabil al) spiritualităţii de tip athonit, să nu pierdem pe drum tocmai singularitatea creştinismului în raport nu doar cu clasicismul mistico- filozofic grecesc, ci şi cu orice altă religie Miracolul şi totodată “scandalul” adus de creştinism nu a fost atât acela de a fi afirmat că omul este chemat să se îndumnezeiască, întrucât toate spiritualităţile precreştine îşi formulează idealul uman, evident fiecare în termenii specifici propriei culturi, în ultimă analiză tot ca o înzeire; cât faptul că doar creştinismul a arătat că suportul acestei îndumnezeiri nu poate fi altul decât Întruparea lui Dumnezeu Cu alte cuvinte, creştinismul a arătat nu doar că a fi om până la capăt, în sensul deplin şi consistent, înseamnă a fi asemenea cu Zeul, ci şi că a fi Dumnezeu adevărat înseamnă a asuma omenitatea; Dumnezeul Adevărat este acela care se înomeneşte, se întrupează Cred că întregul discurs al Părintelui Ghelasie, vădit iconologic şi euharistic, se 11 În concluzie, iconicul carpatin vine cu afirmarea faptului că nu există contrazicere sau diferenţă (!) între duh şi trup Ele trebuie să fie [privite] amândouă deodată, şi de aceea iconicul comportă o dublă ipostază În specificul athonit există o unică ipostază în care materialitatea trebuie să se ridice la partea de har, de lumină taborică În iconicul carpatin, în schimb, sunt şi lumina taborică, şi trupescul deodată, este o dublă transfigurare, să zicem aşa, o dublă ipostaziere Dacă nu se înţelege acest lucru, se pot face confuzii grave G M : Trecând acum la un alt aspect, mulţi dintre cei care încearcă să vă citească au mari dificultăţi în abordarea limbajului Sfinţiei Voastre, care li se pare prea complicat Vreau să vă întreb dacă ceea ce încercaţi este punerea în valoare a caracteristicii iconice a limbajului însuşi? G G : Mistica este în analogie cu poezia, cu pictura, cu arta în general, în sensul propriu al cuvântului De aceea eu, poate instinctiv, încerc în relatările mele să folosesc într-adevăr un limbaj iconic Dar, ca să se înţeleagă ce înseamnă acest limbaj, trebuie să ne întoarcem puţin la ceea ce ziceam înainte referitor la iconicul carpatin care se deosebeşte de cel athonit, metafizic, în care se caută spiritualul dincolo de material Cum am spus, în iconicul carpatin spiritualul şi materialul, duhovnicescul şi trupescul pot fi deodată, în participare reciprocă De aceea şi limbajul meu caută să se conformeze acestui caracter iconic; dar asta poate da impresia că folosesc un limbaj de amestec, format din cuvinte cu sens ambiguu din care nu ştii ce să iei: partea lui obişnuită sau partea spirituală? În limbajul iconic ambele înţelesuri trebuie luate deodată, ca într-o comunicare gestică: limbajul trebuie să cuprindă această dublă accepţiune, atât a spiritualului, a duhovnicescului, cât şi a obişnuitului, care stau faţă în faţă, în egalitate Nu am, bineînţeles, pretenţia ca acest limbaj să fie acceptat de toată lumea, dar eu deocamdată aşa scriu G M : Folosiţi chiar, la un moment dat, termenul “supralimbaj” Este introducerea acestuia semnul unei dorinţe de a depăşi anumite cadre conceptuale proprii filozofiei greceşti, de a vă emancipa de un limbaj metafizic? G G : Nicidecum, eu nu încerc să ies din terminologia grecească într-un mod ostentativ, ca şi cum ar exista un antagonism între cele două limbaje Numai că limbajul grecesc este specific gândirii respective; nu putem exclude valabilitatea acestuia, nici afirma că limbajul iconic şi cel grecesc sunt reciproc exclusive Dar tocmai aici e frumuseţea, că limbajul iconic păstrează totodată şi limbajul obişnuit, fără să-l contrazică sau să-l absoarbă Limbajul metafizic grecesc insistă pe o trecere de la partea reprezentativă obişnuită, materială, trupească, la partea spirituală De aceea el ilustrează o modalitate de cunoaştere raţională care înseamnă trecerea într-un subordonează acestui deziderat de a aşeza teologia sub auspiciile Întrupării, evenimentul care face din creştinism o metareligie, nu doar o simplă religie printre multe altele… 12 “exces de minte” Pe când în limbajul iconic mentalul, raţionalul nefiind exclus, el trebuie totuşi considerat deodată cu cealaltă parte, a unei reprezentări obiectuale, de 11 formă G M : Deci, dacă am înţeles eu bine, Sfinţia Voastră susţineţi o învecinare a ambelor aspecte şi o reconciliere a lor într-un plan superior… G G : Asta şi înseamnă iconic… G M : Aş dori să discutăm în continuare o sintagmă ce apare deseori în scrierile Sfinţiei Voastre: aceea de “dialog fiinţial” Ceea ce surprinde este mai ales faptul că definiţi fiinţialitatea creaţiei ca un “divin de creaţie”… G G : Divin cu “d” mic… G M : Da, cu “d” mic… Acest divin de creaţie, cum îl numiţi, există faţă în faţă cu fiinţialitatea divină propriu-zisă într-o anumită, să spunem aşa, autonomie Puneţi un mare accent, în acest sens, pe dialogul omului cu Dumnezeu ca dialog între două fiinţialităţi depline Nu cumva se depreciază în acest fel însuşi dialogul prin intermediul energiilor necreate? V-aş ruga să lămuriţi acest lucru G G : De aceea a fost bine că am discutat în mod deosebit despre caracterul iconic În preocupările mele de mistică am încercat să dau o lărgire, un suport spiritual teologic acestui caracter carpatin de care vorbesc În acest cadru insist asupra faptului că, fiind creaţi după chipul şi asemănarea lui Dumnezeu, noi am primit şi o fiinţialitate proprie, de natură creată Ştim că discursul metafizic al filozofiei antice considera că creaţia este însăşi manifestarea lui Dumnezeu, o ieşire directă din Acesta: însăşi Fiinţa divină se manifesta în nişte principii spirituale, apoi în nişte structurări pentru ca, ulterior, totul să se resoarbă din nou în Fiinţă În sens creştin Dumnezeu creează o 12 realitate de creaţie, căreia îi dăruieşte şi o oarecare “autonomie”, pentru că dacă nu i-ar da această “autonomie” n-ar putea realiza dialogul de răspuns faţă de Dumnezeu În această aşa-zisă autonomie se întemeiază şi libertatea noastră deplină Fapt pentru care eu 11 Cu alte cuvinte, în locul abstractizării tot mai accentuate limbajul iconic propune o terminologie care este, în acelaşi timp, concept şi imagine, care dublează sensul raţional conferindu-i plasticitate E, de fapt, o revenire la o caracteristică prestigioasă a limbajului religios în general, identificabilă mai ales în textele sacre, şi anume picturalitatea; avantajul esenţial al acestei trăsături este capacitatea de a vehicula simultan semnificaţii multiple, asemenea limbajului non-verbal al gestului, cum zice Părintele Ghelasie ceva mai sus, păstrând astfel o ne-secvenţialitate proprie experienţei mistice În cazul specific al creştinismului, maniera iconică a limbajului este un alt semn al Întrupării Cuvântului 12 Literatura patristică (mai ales Sfinţii Grigorie de Nisa şi Maxim Mărturisitorul) foloseşte termenul “autodeterminare” (autexousia) 13 13 accentuez tocmai pe acest ideal, în care fiinţa creată stă faţă în faţă cu fiinţa divină, creatul cu necreatul, spiritualul cu trupescul etc Dacă în gândirea metafizică antică există o dualitate de contrarii, în sens iconic o astfel de contrarietate dispare, iar dualitatea devine una afirmativ-dialogală Înţelegeţi? Aş dori să nu fiu rău interpretat… Se ştie că în teologia creştină există o frică teribilă, pe drept cuvânt, de pericolul panteist al intrării fiinţei create în Fiinţa divină Eu nu pun problema acestei intrări, pentru că Fiinţa divină este dincolo de accesibilitate; noi, în calitate de fiinţă creată, nu putem participa la cele ale Fiinţei divine în mod direct, pentru că atunci ar însemna să fim de aceeaşi fiinţă cu Divinul Dar pun problema unui dialog între cele două fiinţe Fiinţa divină, în creştinism, nu este concepută în modul esenţialist al filozofiei greceşti Ea este un Chip supraiconic, să spunem aşa, dar care prin Întruparea hristică face un pogorământ şi devine paradoxal accesibilă prin energiile harice; Dumnezeirea inaccesibilă se poate astfel “revărsa” şi într-un chip de creaţie Se poate vorbi atunci de o participare fiinţială a creaţiei la Fiinţa lui Dumnezeu care rămâne, totodată, dincolo de accesibilitate Când vorbesc de o mistică fiinţială, nu am în vedere o mistică a Fiinţei divine, ci a fiinţei create Prin această distincţie mă delimitez şi de [pseudo]misticile actuale oculte, în care se vorbeşte mai ales de un aspect energetic, de o mistică exclusiv energetică Într- o carte pe care o am în lucru, vreau să concretizez un fel de antropologie creştină pe gândirea Sfântului Grigorie Palama Aşa cum a arătat acest Sfânt, în spiritul întregii teologii de până la el, Fiinţa lui Dumnezeu este în acelaşi timp tripersonală, dar şi “transpusă” în nişte energii necreate; eu încerc atunci configurarea unei antropologii creştine în care omul este văzut ca fiinţă creată, cu energiile sale de creaţie, ca chip şi asemănare Faţă de modelul antropologic antic în care s-a dorit o configurare metafizică a omului, în care se vorbea de partea materială şi de cea spirituală a acestuia, de sufletesc şi de trupesc, în limbajul iconic eu încerc un fel de antropologie iconică, în care atribui şi creaţiei, evident pe bază biblică, această categorie de fiinţă creată, cu energii create, fără a ieşi din limitele teologiei creştine Nu este ceva nou, ci doar o lărgire pe baza Sfinţilor Părinţi, cu evidenţierea în plus a specificului nostru carpatin Dacă acest lucru va avea valoare teologică, nu pot să spun de acum Dar ştiu că este necesară o încadrare a specificului carpatin în teologicul şi filocalicul creştin, fără a 13 Inutil să mai insistăm asupra legitimităţii acestei viziuni, dată fiind ocurenţa masivă, în textul biblic, a unor sintagme ca “în faţa/înaintea lui Dumnezeu”; în acelaşi timp, una din formulele orante tipice deopotrivă liturghiei vetero- şi neotestamentare reia refrenul “Doamne, nu mă lepăda de la faţa Ta!” etc Pe acest temei, Părintele Ghelasie propune o ontologie prosopologică, în care fiinţa creată este asigurată ontic tocmai prin faptul că (şi numai în măsura în care) este situată “în faţa lui Dumnezeu”, în perspectiva “perceptuală” a Divinului Iar această situare “faţă către faţă” a Divinului şi creaţiei presupune, în plus, structură şi conţinut dialogale; dar dialogul nu este deplin decât între parteneri deplini De aceea, numai având o autodeterminare ontică, creaţia poate oferi lui Dumnezeu un răspuns propriu şi ireductibil, pe care însuşi Dumnezeu îl aşteaptă Mi se pare, o dată în plus, o viziune foarte actuală, dacă ne gândim numai la rezultatele pe care ştiinţele contemporane (în special mecanica cuantică) le-au obţinut în evaluarea relaţiei dintre realitatea lumii şi perspectiva asupra ei, precum şi a virtualităţilor interactive ale infrarealului 14 aduce atingere acestui fond comun filocalic De asemenea, eu încerc şi o intrare a teologicului în cultură… Rog în acest sens, în mod deosebit, pe teologi să mă atenţioneze dacă observă vreo greşeală G M : Totuşi, abordarea scrierilor Sfinţiei Voastre presupune o schimbare de paradigmă, de gândire teologică… G G : Nu, să nu zici aşa că e foarte greşit Nu e vorba de o schimbare de gândire! G M : Mă refeream la această situare în gândirea iconică… G G : Domnul meu, aşa este, numai dacă se precizează clar că este vorba de gândirea iconică Pentru că, aşa cum am mai spus, nu excludem limbajul şi gândirea obişnuite, dar facem ca să se poată vorbi de un limbaj “dublu”, iar nu de unul exclusivist În creştinism, trebuie să renunţăm la a mai concepe Dumnezeirea şi creaţia ca două entităţi separate, incompatibile Dacă Dumnezeu Şi-a asumat nivelul creaţiei, atunci se poate vorbi de o intrare a limbajului divin într-un fel de formă a limbajului de creaţie În acest sens, Sfântul Dionisie Areopagitul a putut vorbi de nişte numiri harice divine în forme de creaţie E adevărat că, pe de o parte, noi dăm nume şi însuşiri Divinului în ordinea creaţiei Dar, în acelaşi timp, dăm aceste numiri şi pe baza unor modele harice pe care le avem în noi ca esenţă şi ca modalitate de percepere De aceea, vorbirea despre Dumnezeu în creştinism nu este simplu analogică, ci se face şi într-un limbaj aşa-zis “de creaţie”, înţelegând prin aceasta un fel de “teologic” al chipului de creaţie, al propriei fiinţe de creaţie Noi, ca chip şi asemănare a lui Dumnezeu, avem pecetea, avem modelele harice divine în noi Suntem, prin creaţie, fiinţe teologice purtând chipul lui Dumnezeu în noi; dar aceste modele/chipuri divine pe care le avem le şi sporim, iar când le sporim le dăm şi ceva al nostru Pentru că, dacă nu le-am da şi ceva propriu, ar însemna că noi nu răspundem de fapt, că nu suntem decât nişte imitaţii [ale chipului divin] Iată deci că putem vorbi de o teologie a răspunsului nostru 14 faţă de teologicul divin 14 Părintele Ghelasie aşază dialogul omului cu Dumnezeu pe baze iconologice Dar, în ceea ce priveşte celebra sintagmă “după chipul şi asemănarea lui Dumnezeu”, de la care începe practic orice discurs despre fiinţa umană în creştinism, Sfinţia Sa accentuează – faţă de interpretarea clasică – faptul că această sintagmă redă nu doar o înrudire (syngeneia) a omului cu Creatorul său, ci şi o anumită singularitate a primului, calitatea de a fi o fiinţă ireductibilă chiar la Dumnezeu (şi în aceasta se vede asemănarea cu Dumnezeu care, El însuşi, este o Treime de Ipostasuri ireductibile unul la celălalt)! Omul este un adevărat dumnezeu creat, la scară antropică (mikrotheos), şi putem vorbi, cu atât mai mult în virtutea teologiei Întrupării, de o antropologie teologică şi de o teologie antropologică În temeiul acestei singularităţi sau “ipseităţi” a omului – cum o va numi Părintele în alt interviu – acesta poate vorbi “limba lui Dumnezeu”, are acces cumva la un limbaj esenţial, onto-iconologic, de vreme ce Dumnezeu a vorbit, şi El, limba omului, îi poate da Acestuia un răspuns propriu şi ireductibil În plus, fiind esenţial configurat după Chipul divin, omul are în structura sa ontică “modelele harice” care, datorită Întrupării, îi conferă – să spunem aşa – acel gestalt perceptual-conceptiv al Divinului, care modelează formele sale de expresie, inclusiv limbajul Implicaţiile acestei viziuni a Părintelui Ghelasie 15 G M : Cu alte cuvinte, şi Dumnezeu ar putea primi ceva de la noi… G G : Dumnezeu ne ştie, dar vrea să primească ceva propriu nouă Ei bine, acest teologic al propriului nostru răspuns m-ar interesa pe mine Această problemă încă nu s-a pus… G M : Pentru a face acceptabilă şi în ochii unor teologi foarte riguroşi o asemenea aserţiune a Sfinţiei Voastre, ar trebui să credem că umanul, mai precis chipul uman a fost asumat de Fiul dacă nu din veci, cel puţin dinaintea actului propriu-zis al cosmoantropogenezei Într-una din scrierile Sfinţiei Voastre spuneţi în acest sens că “într-un anumit moment înainte de timp Fiul Se arată Tatălui şi cu chip de om” Credeţi aşadar că poate fi vorba de o asumare a omenităţii de către Fiul, la nivelul teologiei însăşi, nu doar al iconomiei? G G : Într-adevăr, eu încerc un fel de “metafizică” creştină în care insist foarte mult pe chipul hristic precreaţie şi în care vorbesc de acea Carte a Vieţii unde Fiul are deja scrise toate chipurile de creaţie pe care apoi le concretizează, le transpune în act pentru ca, ulterior, să realizăm şi noi răspunsul în acelaşi sens Dar aici este o chestiune mult mai adâncă, ce trebuie dezbătută într-o altă formă… Se poate vorbi, într-un fel, de o asumare a chipului uman în însuşi Chipul hristic [precreaţie] De ce? Pentru că omul, aşa cum am scris în “Minidogmatica” mea, este destin de făptură proprie, dar este şi destin microcosmic, cosmic şi supracosmic În acest sens, chipul de om este şi chipul unirii întregii creaţii; mai mult decât atât, chipul de om este cel prin care se întrupează Hristos Înseamnă aşadar că chipul de om trebuie să fie al lui Hristos şi ca model în sine Noi avem, ca chip de făptură, însuşi chipul întrupării Fiului15 Aici e taina, căci nu avem un chip oarecare, ci unul deja origine transcendental, să zicem aşa, şi aici se întemeiază vocaţia iconică a omului De aceea în teologie ca şi, în general, în filozofia limbajului sunt într-adevăr cutezătoare dar, din nou, întru totul conforme cu Întruparea pe care o fructifică până la ultimele consecinţe: omul poate da grai nu doar unor reflectări ale Divinului, în mod analogic, ci chiar unui limbaj esenţial divin la care, tainic şi indicibil, are acces Teologia, în creştinism, nu are doar sensul unei “vorbiri despre Dumnezeu”, ci şi al unei vorbiri cu Dumnezeu, care implică o adevărată teologie a limbajului 15 Este vorba de ideea, iarăşi cu o solidă întemeiere în antropologia biblică neotestamentară şi patristică, conform căreia arhetipul omului este Hristos, este Logosul Întrupat (a se vedea această temă, împreună cu pricipalele ei ocurenţe patristice, la Panayotis Nellas, Omul, animal îndumnezeit, trad diac Ioan I Ică jr , Deisis, Sibiu, 1994, în special pp 7-23) Pe această linie, Părintele Ghelasie duce lucrurile mai departe vorbind de o înrădăcinare a fiinţei umane în Chipul hristic, de o adevărată proto-ontologie iconică a făpturii umane Aparent, nu este o contribuţie semnificativă, dar această accentuare subîntinde, de fapt, tot discursul Părintelui referitor la importanţa majoră a iconicului care devine, la Sfinţia Sa, un fel de ax hermeneutic al teologiei creştine Personalitatea şi gândirea Părintelui Ghelasie verifică astfel un criteriu atestat dintotdeauna în istoria gândirii creştine, conform căruia teologia s-a dezvoltat nu atât cumulativ, prin contribuţii originale, cât prin succesive mutări ale accentului şi aprofundări ulterioare (vezi şi răspunsul următor) 16 zicem că chipul omului este unul iconic Eu nu-l consider un chip oarecare; nici îngerii şi nici natura n-au chip iconic, ci numai omul Acesta este şi sensul parabolei în care Lucifer, îngerul căzut, nu vrea să priceapă că numai prin Întrupare se realizează, de fapt, sensul creaţiei G M : Totuşi, rămân la părerea mea, anume că intrarea în discursul Sfinţiei Voastre presupune un îndrăzneţ pas înainte, o depăşire a unor schematisme de gândire… G G : Nu aş zice chiar aşa, pentru că pot apărea tot felul de suspiciuni Eu consider că fac, de fapt, numai o actualizare, iar actualizarea înseamnă întotdeauna aducerea în prezent a unui fond care este, în esenţă, acelaşi Nouă este doar “îmbrăcămintea” actualizării, dat fiind că fiecare are specificul său Mie îmi place această afirmaţie, anume că în teologie nu este o evoluţie, ci o permanentă actualizare [inserare] într-un prezent permanent nou, care nu face altceva decât să evidenţieze ceva care este deja deplin Această deplinătate trebuie trăită de fiecare şi trebuie desfăşurată în noi înşine, într-un răspuns propriu Aceasta nu înseamnă că adăugăm ceva, ci doar actualizăm acea deplinătate în propriul nostru răspuns G M : În final, aş vrea să vă întreb cum am putea, fiecare personal, să deprindem acest mod iconic al vieţuirii în practică? G G : Se pare într-adevăr că această modalitate iconică, transpusă la nivelul trăirii mistice, ar putea reînvia viaţa noastră duhovnicească Nenorocirea mare este însă că noi, atât pe plan spiritual cât şi corporal, suntem aproape distruşi Nu cred că în prezent mai este vizibilă o elevaţie spirituală de genul celei care era în trecut Omului de astăzi nu-i mai poţi cere să facă eforturi spirituale sau ascetic-corporale deosebite Dar această modalitate iconică pe care eu o reliefez implică mai mult trăirea liturgică a acelui iconic de chip euharistic în stare să refacă capacităţile omului Acum omului nu-i mai poţi cere ceva pur spiritual, pentru că nu mai poate da; nu poţi să-i ceri nici pe plan material-corporal foarte mult, acolo unde e o tară aproape egală Şi atunci ce trebuie? Ne trebuie tocmai o practică prin care să putem reface ambele aspecte Înainte puteai reface trupescul prin spiritual şi reciproc Adică, figurat vorbind, dacă n-aveai un picior măcar îl aveai pe celălalt; dacă n-aveai o mână, măcar o aveai pe cealaltă Dar noi suntem în situaţia că nu avem nici o mână şi nici un picior Suntem total infirmi Şi atunci ce facem? Trebuie să găsim o altă modalitate care să ne redea mâinile şi picioarele Acest lucru îl face ritualul iconic care ne restituie condiţia normalităţii De aceea cred că trebuie cunoscută această practică iconică, care nu-ţi cere nici efort mental prea mare, dar care te introduce într-o sacralitate care îţi redă 17 condiţia normalităţii Prin aceasta practica iconică este, cred, mai accesibilă omului actual16 Mi-a plăcut, de exemplu, dialogul tinerilor cu Părintele Teofil Părăianu, publicat la Editura Bizantină, în care se spune că tineretul de astăzi are o sete arzătoare de a se apropia de Divin Este adevărat, dar cum îi îndemnăm să se apropie de Dumnezeu? Tinerii de azi nu mai au nici capacităţi spirituale deosebite, nici forţe biologice prea grozave Şi atunci trebuie să-i îndemnăm, în primul rând, către apropierea de sacralitatea Bisericii care este un chip iconic Biserica este tocmai chipul iconic în care taina altarului şi a naosului, taina divinului şi a creaţiei, taina sufletului şi a trupului sunt deodată De aceea, integrarea tineretului în această taină a Bisericii, a ritualului liturgic e singura lui salvare şi, în acelaşi timp, modalitatea cea mai eficientă prin care tinerii pot să-L afle pe Dumnezeu şi prin care, totodată, teologia poate face o reînviere a tineretului Această teologie mistică iconică nu este o mistică intelectualistă, ci una liturgică a Bisericii şi a ritualului nostru creştin Nu este nici o mistică meditativă ocultă şi magică, gen yoga Pe scurt, practica iconică este chipul Bisericii, chipul liturgic euharistic hristic G M : Vă mulţumim că aţi avut amabilitatea de a ne acorda acest interviu şi să sperăm că el va fi de folos atât teologilor, cât şi tinerei generaţii G G : Eu vă rog încă o dată, din toată inima, să nu fiţi suspicioşi, pentru că ceea ce fac eu e o preocupare personală care cred că poate folosi şi altora Nu vreau în mod deosebit să arăt că fac ceva nou şi recunosc că sunt expus greşelii De aceea chiar vă rog ca, dacă cumva găsiţi ceva greşit, să mă îndreptaţi cu cuvintele psalmistului: “Certa-mă-va dreptul cu milă şi mă va mustra” Pentru că cine caută sigur că poate avea şi deficienţe, dar nădăjduim în cuvintele lui Hristos care a zis: “Căutaţi şi veţi afla, bateţi şi vi se va deschide!” 16 Un nou semn al faptului că discursul Părintelui Ghelasie nu e doar o aridă divagaţie teologală este că el are o finalitate şi o aplicabilitate ascetică foarte pragmatică şi realistă Iar acestea nu constau în propuneri extravagante, exotice de practică religioasă, ci în revenirea, din altă perspectivă, la trăirea liturghiei creştine Iarăşi însă, este vorba de o trăire amprentată de metoda iconică teoretic expusă până aici, care nu este declarată superioară ascetismului clasic (remarcabil prin “performanţă” psiho- somatică şi mentală), ci doar adaptată prin pogorământ divin slăbiciunii omului actual Nu în aceasta stau, în fond, spiritul şi noutatea creştinismului, că acolo “unde s-a înmulţit păcatul, a prisosit harul” (Romani 5,20), că acolo unde slăbiciunea omului este mai accentuată, Dumnezeu îi dă acestuia puterea de a găsi noi căi pentru a ajunge la El? Ascetica creştină nu a formulat niciodată un reţetar infailibil, valabil pentru orice epocă istorică (după cum nici teologia nu a rămas cramponată de o paradigmă filozofico-culturală la un moment dat), ci este calea de a face eficientă teologia în plan ontologic formator asupra omului oricărei epoci; în aceasta se concretizează, de fapt, aspectul dinamic al Tradiţiei creştine, o realitate pe care o menţionează declarativ manualele de Dogmatică, dar care e pusă sub un acut şi circumspect semn al întrebării atunci când se manifestă în act Opinia mea, pe care am căutat să o argumentez preliminar în aceste note infrapaginale şi pe care sper să o dezvolt în viitor monografic, este că gândirea Părintelui Ghelasie e un bun exemplu al echilibrului între aspectele statornic şi dinamic ale Tradiţiei 18 G M : Vă mulţumim încă o dată Sfânta Mănăstire Frăsinei, 12 august 1997 19 